|  |
| --- |
|  **NOTĂ INFORMATIVĂ****la proiectul Hotărârii Guvernului pentru aprobarea Regulamentului cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Sistemul termoenergetic al municipiului Bălţi (S.A. „CET-Nord”)”, faza II** |
| 1. **Denumirea autorului și, după caz, a participanților la elaborarea proiectului de act normativ**
 |
| Proiectul de act normativ a fost elaborat de care Ministerul Finanțelor al Republicii Moldova.  |
| 1. **Condițiile ce au impus elaborarea proiectului de act normativ și facilitățile urmărite**
 |
| Proiectul Hotărârii Guvernului a fost elaborat în scopul implementării prevederilor art.1 din Legea nr.268/2023 cu privire la acordarea facilităţilor fiscale şi vamale la importul şi/sau livrările de mărfuri şi/sau servicii destinate implementării Proiectului „Sistemul termoenergetic al municipiului Bălţi (S.A. „CET-Nord”)”, faza II.Proiectul Hotărârii Guvernului respectiv vizează nemijlocit modalitatea de beneficiere de facilitățile fiscale și vamale la importul și/sau livrarea mărfurilor și/sau serviciilor destinate implementării proiectului „Sistemul termoenergetic al municipiului Bălţi (S.A. „CET-Nord”)”, faza II. Este oportun și stringent de important intrarea în vigoare a proiectului Hotărârii Guvernului, la data publicării în Monitorul Oficial al Republicii, din motivul că proiectul respectiv este constituit din o serie de acțiuni menite să asigure cetățenii mun. Bălți cu servicii de calitate și a fost divizat în 2 etape de implementare, faza II oferind posibilitatea de a instala puncte termice individuale încă în 166 de blocuri locative, care este o etapă consecutivă I-ei etape. De asemenea, va fi  înlocuit sistemul de încălzire vertical pe sistem de încălzire orizontal în toate blocurile locative modernizate în Faza I și Faza II, respectiv, 269 de clădiri. |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de hotărâre nu transpune legislația Uniunii Europene |
| **4. Principalele prevederi ale proiectului de act normative și evidențierea elementelor noi** |
| Prezentul proiect de act normativ prevede modalitatea de beneficiere de scutirea de TVA fără drept de deducere, de accize, de taxa vamală, de taxa pentru efectuarea procedurilor vamale, pentru importul de mărfuri și/sau servicii destinate implementării proiectului „Sistemul termoenergetic al municipiului Bălţi (S.A. „CET-Nord”)”, faza II.Astfel, la efectuarea importului de mărfuri, beneficiarul urmează să prezinte la biroul vamal în raza căruia se deservește: scrisoare pe blanchetă oficială, emisă de către Unitatea de Implementarea a Proiectului instituită la nivel de SA „CET-Nord”, factura fiscală (invoice) și copia contractului de achiziție a mărfurilor.Totodată, proiectul de act normativ prevede expres documentele confirmative ce urmează a fi prezentate de către furnizorii autohtoni pentru a efectua livrări de mărfuri și/sau servicii destinate realizării proiectului „Sistemul termoenergetic al municipiului Bălţi (S.A. „CET-Nord”)”, faza II, scutite de TVA cu drept de deducere, de accize și de taxa pentru mărfurile care, în procesul utilizării, cauzează poluarea mediului, precum și pentru a beneficia de restituirea TVA pentru mărfurile/serviciile menționate supra.În această ordine idei, la efectuarea livrărilor de mărfuri, servicii către beneficiarul proiectului, agentul economic urmează să prezinte scrisoarea pe blancheta oficială, emisă de către Unitatea de Implementarea a Proiectului instituită la nivel de SA „CET-Nord”, precum și să documenteze livrarea respectivă prin emiterea facturii fiscale. |
| **5. Fundamentarea economico-financiară** |
| Implementarea prezentului proiect de act normativ nu necesită cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| În scopul implementării prevederilor în cauză, nu urmează a fi modificate, abrogate sau adoptate alte acte normative. |
| **7. Avizarea și consultarea publică a proiectului de act normativ** |
|  În scopul respectării prevederilor Legii nr.239/2008 privind transparența în procesul decizional, anunțul privind organizarea consultărilor publice a proiectului a fost plasat pe pagina oficială a Ministerului Finanțelor, la compartimentul Transparența decizională/Procesul decizional și urmează a fi asigurată avizarea acestuia de către instituțiile interesate.Astfel, în conformitate cu prevederile Regulamentului Guvernului aprobat prin Hotărârea Guvernului nr.610/2018, prezentul proiect urmează a fi consultat cu Ministerul Energiei, Ministerul Infrastructurii și Dezvoltării Regionale, Ministerul Dezvoltării Economice și Digitalizării, precum și supus expertizei juridice de către Ministerul Justiției și expertizei anticorupție de către Centrul Național Anticorupție. |
| **8. Constatările expertizei anticorupție** |
|  Informația privind rezultatele expertizei anticorupție urmează a fi inclusă în sinteză obiecțiilor și propunerilor/recomandărilor. |
| **9. Constatările expertizei de compatibilitate** |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| **10. Constatările expertizei juridice** |
| Informația referitoare la concluziile expertizei privind compatibilitatea proiectului de hotărâre cu alte acte normative în vigoare, precum și respectarea normelor de tehnică legislativă va fi inclusă în sinteza obiecțiilor și propunerilor/recomandărilor. |
| **11. Constatările altor expertize** |
| Proiectul nu cade sub incidența altor expertize necesare a fi efectuate conform prevederilor Legii nr.100/2017 cu privire la actele normative. |

**Secretar de Stat Olga GOLBAN**